آذربایجان پرزیدنتی ایلهام علی‌یئو، اؤلکه‌سی و تورکییه‌نین داها گؤره‌جک چوخ ایشی اولدوغونو سؤیله‌دی.
علی‌یئو، گؤروشمه‌لر اوچون اؤلکه‌یه گئدن نقلیات و آلت‌یاپی باخانی محمد جاهد تورخانی قبول ائتدی.
پرزیدنت رجب طیب اردوغانلا ۳۰ نوامبر دا ترانس آنادولو طبیعی گاز بورو خطی پروژه‌سینده (تاناپ) آذربایجان طبیعی گازینین یونانیستانا آخیشی اوچون تشکیل ائدیله‌ن مراسیمه قاتیلدیغینی خاطیرلادان علی‌یئو، بونون دوستلوق پروژه‌سی اولدوغونو سؤیله‌دی.
ایکی اؤلکه آراسین‌دا نقلیات ساحه‌سین‌ده ده باشاریلی بیر ایش بیرلیگی ایجرا ائدیلدیگینی دیله گتیره‌ن علی‌یئو، باکی-تیفلیس-قارس دمیر یولونون تاریخی بیر پروژه اولدوغونو، اؤلکه‌سینین تورکییه اوزرین‌دن آسیا و آوروپانی بیرلشدیردیگینی ایفاده ائتدی.
باکی-تیفلیس-قارس دمیر یولو ایله یوک داشیماچیلیغینین گئده‌رک آرتدیغینی، اورتا آسییا اؤلکه‌لری، چین و افغانیستاندان یوکلرین بو خط ایله دونیا بازارلارینا چیخاردیلدیغینی وورغولایان علی‌یئو، "طبیعی کی بو تورکییه و آذربایجانین بیرلیک‌ده‌لیگی و دوست‌لوغو سایه‌سین‌ده مومکون اولدو. بو بیزیم مؤوقئییمیزی گوجلندیریر، گوجوموزو آرتیریر" ایفاده‌لرینی ایشلتدی.
تورکییه ده تکنولوژی گلیشیمینین چوخ سرعتله ایرلیله‌دیگینی، صنایع و آلت یاپی تکنولوژیلری ساحه‌سین‌ده چوخ بؤیوک اوغورلار الده ائدیلدیگینی ایفاده ائد‌ن علی‌یئو،
"تورکییه‌ده علمی پتانسیل ده چوخ گوجلو. بیز بو ساحه‌ده ده بؤیوک امکداش‌لیق ائتمک ایسته‌ییریک. قیساجاسی، داها ائد‌جک چوخ ایشیمیز وار" دئدی
نقلیات و آلت یاپی باخانی تورخان دا آذربایجانین اوغورلاریندان سئوینج دویدوقلارینی ایفاده ائتدی.
آذربایجانین سیاسی و اجتماعی ثابت‌لیگی اقتصادی و انسانی زنگینلییه چئویردیگینی ایفاده ائد‌ن تورخان، "تورکییه و آذربایجان بو گونه قدر اولدوغو کیمی بوندان سونرا دا هر ساحه‌ده بیر بیرینین یانین‌دا یئر آلماغا داوام ائد‌جک" ایفاده‌لرینی ایشلتدی.
